Anexa nr.1 la HCL nr. ____ din ___________ . 2025
Anexa nr.5 la HCL nr. 24 din 30.06.2016
REGULAMENTUL DE ORGANIZARE ŞI FUNCŢIONARE AL SERVICIULUI
"CONSILIUL LOCAL UNGURIU - SERVICIUL APĂ CANAL”
 – COMUNA UNGURIU, JUDEŢUL BUZĂU -
CAPITOLUL I
Dispoziţii generale

Art.1 (1) Prezentul regulament de înfiinţare, organizare şi funcţionare  al serviciului "CONSILIUL LOCAL UNGURIU - SERVICIUL APĂ CANAL”, denumit în continuare "SERVICIUL/SERVICIULUI APĂ CANAL" este elaborat în conformitate cu prevederile art.3 alin. (4) lit.c)  şi art.28 alin.(6) din Legea serviciilor comunitare de utilităţi publice nr.51/2006 republicată, cu modificările şi completările ulterioare, respectiv art.19 alin.(1) şi (2) din Legea 241/2006 – Legea serviciului de alimentare cu apă şi de canalizare, republicată.
(2) Prevederile prezentului regulament se aplică „SERVICIULUI APĂ CANAL” al comunei UNGURIU, serviciu public de interes local, specializat, cu personalitate juridică, organizat în subordinea consiliului local al comunei UNGURIU, judeţul BUZĂU.

(3) Prezentul regulament stabileşte cadrul juridic şi instituţional unitar, obiectivele competenţele, atribuţiile şi instrumentele specifice necesare înfiinţării, gestionării, finanţării, exploatării, monitorizării şi controlului furnizării reglementate a serviciului de alimentare cu apă şi de canalizare, definind în continuare condiţiile şi modalităţile ce trebuie îndeplinite pentru asigurarea serviciului de alimentare cu apă şi de canalizare, precum şi relaţiile dintre operatorul şi utilizatorii acestui serviciu.

Art.2 „SERVICIUL APĂ CANAL”, ca şi operator al serviciului de alimentare cu apă şi de canalizare, precum şi utilizatorii acestui serviciu, se vor conforma prevederilor regulamentului propriu serviciului de alimentare cu apă şi de canalizare aprobat prin HCL nr._____________ şi întocmit în conformitate cu prevederile regulamentului cadru al serviciului de alimentare cu apă şi de canalizare aprobat prin ordinul presedintelui A.N.R.S.C nr.88/2007.
Art.3 Elaborarea şi aprobarea Regulamentului de înfiinţare, organizare şi funcţionare al „SERVICIULUI APĂ CANAL” al comunei UNGURIU, s-a făcut cu respectarea următoarelor principii:

a) autonomiei locale;

b) descentralizării serviciilor publice;

c) protecţia sănătăţii populaţiei;

d) subsidiarităţii şi proporţionalităţii;

e) responsabilităţii şi legalităţii;

f) dezvoltării durabile şi corelării cerinţelor cu resursele;

g) protecţiei şi conservării mediului natural şi construit;

h) asigurarea calităţii şi continuităţii serviciului;

i) asigurarea igienei şi sănătăţii populaţiei;

j) administarea eficientă a bunurilor din proprietatea publică sau privată 
a unităţilor administrativ teritoriale;
k) participării şi consultării cetăţenilor;

l) liberului acces la informaţiile privind serviciile publice;
m) continuitate din punct de vedere calitativ şi cantitativ, în condiţii 
contractuale reglementate;
n) adaptabilitate la cerinţele utilizatorilor şi gestiune pe termen lung;

o) accesibilitate egală şi nediscriminatorie la serviciul public, în condiţii contractuale reglementate; 

p) transparenţă decizională şi protecţia utilizatorilor;

q) rentabilitatea, calitatea şi eficienţa furnizării serviciului;

r) securitatea serviciului;

s) tarifarea echitabilă corelată cu calitatea şi cantitatea serviciului prestat;

t) nediscriminarea şi egalitatea de tratament al utilizatorilor;

u) administrarea corectă şi eficientă a bunurilor din proprietatea publică sau privată a unităţilor administrativ teritoriale şi a banilor publici.


Art.4 Organizarea, exploatarea şi gestionarea serviciului public de alimentare cu apă şi de canalizare trebuie să asigure:

a) satisfacerea cerinţelor cantitative şi calitative ale utilizatorilor, corespunzător prevederilor contractuale;

b) sănătatea populaţiei şi calitatea vieţii;

c) protecţia economică, juridică şi socială a utilizatorilor;

d) funcţionarea optimă, în condiţii de siguranţă a persoanelor şi a serviciului, de rentabilitate şi eficienţă economică a construcţiilor, instalaţiilor, echipamentelor şi dotărilor corespunzător parametrilor tehnologici proiectaţi şi în conformitate cu caietul de sarcini propriu, cu instrucţiunile de exploatare şi cu regulamentul propriu al serviciului;

e) introducerea unor metode moderne de management;

f) introducerea unor metode moderne de elaborare şi implementare a strategiilor, politicilor, programelor şi/sau proiectelor din sfera serviciului de alimentare cu apă;
g) dezvoltarea durabilă, protejarea şi valorificarea domeniului public şi privat al unităţii administrativ-teritoriale şi protecţia şi conservarea mediului, în conformitate cu reglementările specifice în vigoare;

h) informarea şi consultarea comunităţii locale beneficiară a acestui serviciu;

i) respectarea principiilor economiei de piaţă, asigurarea unui mediu concurenţial, restrângerea şi reglementarea ariilor de monopol;


    
CAPITOLUL II

Organizarea şi funcţionarea „SERVICIULUI APĂ CANAL”
Art.5 (1) Administrarea şi gestionarea serviciului public de alimentare cu apă şi de canalizare se realizează prin gestiune directă.

(2) Gestiunea directă este modalitatea de gestiune în care autorităţile deliberative şi executive în numele unităţii administrativ-teritoriale pe care o reprezintă, îşi asumă şi exercită nemijlocit toate competenţele şi responsabilităţile ce le revin potrivit legii cu privire la furnizarea/prestarea serviciilor de utilităţi publice, respectiv la administrarea, funcţionarea şi exploatarea sistemelor de utilităţi publice aferente acestora;

3) Gestiunea directă a serviciului public de alimentare cu apă şi de canalizare al comunei UNGURIU se realizează prin intermediul "SERVICIULUI APĂ CANAL", serviciu public de interes local, specializat, cu personalitate juridică, având patrimoniu propriu, înfiinţat şi organizat în subordinea Consiliului Local al comunei UNGURIU, în baza hotărârii de dare în administrare adoptată de Consiliul local al comunei UNGURIU; 

(4) Gestiunea serviciului de alimentare cu apă şi de canalizare se organizează la nivelul comunei UNGURIU după criteriului cost/calitate optim pentru serviciile prestate utilizatorilor şi ţinându-se seama de mărimea, gradul de dezvoltare şi particularităţile economico-sociale ale comunei, de starea dotărilor şi echipamentelor tehnico-edilitare existente şi de posibilităţile de finanţare a exploatării, întreţinerii şi dezvoltării acestora.

Art.6 (1) "SERVICIUL APĂ CANAL" organizat ca şi serviciu public de interes local cu personalitate juridică, cu patrimoniu propriu, înfiinţat şi organizat prin hotărâre a autorităţii deliberative a comunei UNGURIU, are în administrare suprastructura şi utilajele aferente pentru realizarea serviciului de alimentare cu apă şi de canalizare.

(2) "SERVICIUL APĂ CANAL" care-şi desfăşoară activitatea în regim de gestiune directă, prestează serviciul de alimentare cu apă şi de canalizare prin exploatarea şi administrarea infrastructurii tehnico-edilitare aferente acestuia pe baza hotărârii de dare în administrare a serviciului de alimentare cu apă şi de canalizare, adoptată de Consiliul local al comunei UNGURIU, precum şi pe baza licenţei, autorizaţiilor eliberate de autorităţile de reglementare competente. 
(3) Cheltuielile privind obţinerea licenţelor, autorizaţiilor, avizelor pot reveni şi în sarcina comunei UNGURIU.
Art.7 (1) Desfăşurarea activităţilor SERVICIULUI APĂ CANAL ca şi operator al serviciului de alimentare cu apă şi de canalizare al comunei UNGURIU, se face în baza prezentului regulament, întocmit în conformitate cu prevederile art.3 alin. (4) şi art.28 alin.(2) lit.a), alin.(4), alin.(5), alin.(6) şi alin.(7) din Legea serviciilor comunitare de utilităţi publice nr.51/2006 republicată, cu modificările şi completările ulterioare şi ale art.19 alin.(1) şi (2) din Legea 241/2006 – Legea serviciului de alimentare cu apă şi de canalizare, republicată, cu modificările şi completările ulterioare.
(2) Desfăşurarea activităţilor, pentru care SERVICIUL APĂ CANAL este Operator, serviciului public de alimentare cu apă şi de canalizare al comunei UNGURIU, se face în baza prevederilor Regulamentului propriu al serviciului de alimentare cu apă şi de canalizare aprobat prin hotărâre a consiliului local al comunei, conform prevederilor art.8 alin.(3) lit.i) din Legea 51/2006 a serviciilor comunitare de utilităţi publice, republicată cu modificările şi completările ulterioare şi a art.12 alin. (1) lit.h) din Legea 241/2006 a serviciului de alimentare cu apă şi de canalizare, republicată cu modificările şi completările ulterioare şi cu prevederile din Ordinul Preşedintelui A.N.R.S.C nr.88/2015 pentru aprobarea Regulamentului-cadru al serviciului de alimentare cu apa şi de canalizare.
CAPITOLUL III

Elementele constitutive ale „SERVICIULUI APĂ CANAL”
Art.8 (1) „SERVICIUL APĂ CANAL” serviciu public de interes local, specializat, cu personalitate juridică, organizat în subordinea Consiliului Local al Comunei UNGURIU, judeţul BUZĂU, cu activitate financiar - contabilă proprie, cu patrimoniu propriu, ce funcţionează pe bază de gestiune economică şi se bucura de autonomie financiară şi functională, ce este subiect juridic de drept fiscal titular al codului unic de inregistrare fiscală şi al conturilor deschise la unităţile teritoriale ale trezoreriei sau la unităţile bancare ce întocmeşte, în condiţiile legii, bugetul de venituri şi cheltuieli şi situaţii financiare anuale, a fost înfiinţat prin HCL nr. _________.
(2) “CONSILIUL LOCAL UNGURIU - SERVICIUL APĂ CANAL” finanţat integral din venituri proprii (sursa F), va avea ca principală sarcină furnizarea serviciului public de alimentare cu apă şi de canalizare al comunei şi administrarea, funcționarea și exploatarea sistemelor de alimentare cu apă şi de canalizare ale comunei, în conformitate cu hotărârea de dare în administrare a acestui serviciu public organizat pentru satisfacerea nevoilor comunităţii locale ale U.A.T. comuna UNGURIU, serviciu public care are ca formă de gestiune, gestiunea directă.
Art.9 Sediul „SERVICIULUI APĂ CANAL” este în sat UNGURIU, comuna Comuna UNGURIU, judeţul BUZĂU, conform cu contractul încheiat în acest sens cu Primăria comunei UNGURIU. 
Art.10 Pe toate actele emise de „SERVICIUL APĂ CANAL” se va menţiona: "CONSILIUL LOCAL UNGURIU - SERVICIUL APĂ CANAL".

Art.11 Durata de funcţionare a „SERVICIULUI APĂ CANAL” este nelimitată.

Art.12 „SERVICIUL APĂ CANAL” dispune de patrimoniu propriu şi de ştampilă proprie.
Art.13 În problemele de specialitate, „SERVICIUL APĂ CANAL” întocmeşte proiecte de hotărâri şi dispoziţii pe care le prezintă primarului în vederea supunerii spre aprobare autorităţii locale competente.

Art.14 (1) Legătura dintre Consiliul local al comunei UNGURIU şi „SERVICIUL APĂ CANAL” se face prin primarul comunei UNGURIU.
(2) Primarul coordonează realizarea serviciilor publice de alimentare cu apă şi de canalizare, prin intermediul „SERVICIUL APĂ CANAL”. 

Art.15 (1) Patrimoniul „SERVICIULUI APĂ CANAL”se constituie din mijloacele fixe şi obiectele de inventar ce aparţin comunei UNGURIU şi care se dau în administrarea „SERVICIULUI APĂ CANAL” pe baza de protocol, din bunurile proprii obţinute în urma desfăşurării activităţii, precum şi din orice alte surse (bunuri proprii, donaţii, etc).

(2) „SERVICIUL APĂ CANAL” are în administrare:

a) Bunuri proprii achiziţionate din veniturile realizate;

b) Bunuri din domeniul privat al comunei predate spre administrare prin protocol de predare primire nr........../.................. , lista nr.1;
c) Bunuri din domeniul public al comunei predate spre administrare prin protocol de predare primire nr........./.................. , lista nr.2;

(3) „SERVICIUL APĂ CANAL”, exercită în numele Consiliului Local al Comunei UNGURIU, activităţile specifice serviciului public de alimentare cu apă şi de canalizare ce reprezintă totalitatea activităţilor de utilitate publică şi de interes economic şi social general efectuate în scopul captării, tratării, transportului, înmagazinării şi distribuirii apei potabile sau industriale tuturor utilizatorilor de pe teritoriul unei localităţi, respectiv pentru colectarea, transportul, epurarea şi evacuarea apelor uzate, a apelor meteorice şi a apelor de suprafaţă provenite din intravilanul acesteia. 
(4) Corespondentul activităţilor prevăzute la alin.(3) pentru societăţile comerciale, conform clasificărilor activităţilor  economice naţionale, aprobat prin Ordinul   nr. 337 din 20 aprilie 2007 privind actualizarea Clasificării activităţilor din economia naţională – CAEN, cu modificările şi completările ulterioare,şi pe care SERVICIUL APĂ CANAL le va desfăşura sunt:   

a) CAEN 3600 – Captarea, tratarea şi distribuţia apei;

b) CAEN 3700 - Colectarea şi epurarea apelor uzate.
(5) „SERVICIUL APĂ CANAL” poate exercita şi orice alte activităţi industriale, comerciale, financiare, mobiliare, imobiliare sau de altă natură, dar numai din sfera  furnizării/prestării serviciului de alimentare cu apă şi de canalizare, care au legătură directă sau indirectă ori facilitează realizarea activităţilor serviciului public de alimentare cu apă şi de canalizare (CAEN 3320).
CAPITOLUL IV

Conducerea SERVICIULUI APĂ CANAL, angajarea şi eliberarea din funcţie a personalului
Art.16 (1) Structura  organizatorică a SERVICIULUI APĂ CANAL este aprobată de Consiliul Local al comunei UNGURIU prin Hotărârea Consiliului Local al comunei UNGURIU, la propunerea primarului comunei UNGURIU. 

(2) Orice modificare ulterioară a structurii organizatorice, motivată de noi reglementări apărute în domeniu, precum şi de alte motive sau stări de fapt se va face prin hotărâre a consiliului local al comunei UNGURIU, la iniţiativa Primarului comunei UNGURIU sau a altor persoane interesate, în condiţiile legii.  

(3) Contractul colectiv de muncă încheiat la nivelul ramurii serviciilor comunitare de utilităţi publice va fi aplicat de SERVICIUL APĂ CANAL, în limita cheltuielilor cu personalul prevăzute.
(4) Salarizarea personalului angajat al “SERVICIULUI APĂ CANAL” se va face în conformitate cu normele în vigoare privind sistemul de stabilire a salariilor de bază pentru personalul contractual din sectorul bugetar.
(5)  Soluţionarea litigiilor patrimoniale şi nepatrimoniale legate de încheierea şi executarea contractelor reglementate de legilaţia în vigoare, precum şi a celor izvorâte din neplata contravalorii serviciilor furnizate este de competenţa instanţelor de contencios administrativ şi se face, cu precădere, în procedură de urgenţă. 

(6) Soluţionarea litigiilor civile şi de muncă izvorâte din aplicarea prevederilor prezentei legi se face de instanţele de judecată competente, în condiţiile legii. 

(7)  Tipurile de relaţii care se stabilesc pentru SERVICIUL APĂ CANAL sunt:

a) relaţii de subordonare faţă de consiliul local şi faţă de primarul comunei UNGURIU;

b) relaţii de colaborare cu toate serviciile şi compartimentele din cadrul aparatului propriu al consiliului local al comunei UNGURIU, agenţi economici sau instituţii publice.
 Art.17 (1) Conducerea „SERVICIULUI APĂ CANAL” este asigurată de un conducător, numit prin dispoziţie a primarului comunei UNGURIU,în urma hotărârii Consiliului local al comunei UNGURIU ca urmare a rezultatelor concursului/examenului de ocupare a funcţiei de conducător (Şef serviciu), în condiţiile prezentului regulament.

(2) Postul de conducător al „SERVICIULUI APĂ CANAL” se ocupă prin transfer, interviu, concurs sau, după caz, prin examen, în condiţiile legii.
(3) În exercitarea atribuţiilor, conducătorul emite decizii, precum şi orice alte acte necesare desfăşurării activităţilor serviciului “SERVICIULUI APĂ CANAL”.

 (4) În urma aprobării hotărârii de numire a conducătorului, rezultat în urma concursului/examenului organizat pentru ocuparea postului, Primarul emite Dispoziţia de numire în funcţie a acestuia.

(5) Activitatea conducătorului se desfăşoară în conformitate cu legislaţia în vigoare.

(6) În cazul vacantei sau vacantării funcţiei de conducător al serviciului, prin hotărâre a Consiliului local al comunei UNGURIU şi dispoziţiei de primar, coordonarea activităţii serviciului poate fi făcută de o persoană împuternicită în acest scop de către Consiliul local al comunei UNGURIU, pe o perioadă limitată, conform cu dispoziţiile legale în vigoare.
 
Art.18 Numirea şi eliberarea din funcţie a personalului din cadrul „SERVICIULUI APĂ CANAL” precum şi sancţionarea acestuia se face în condiţiile prevăzute de reglementările în domeniu, prin decizia/hotărârea angajatorului, în condiţiile legii.
Art.19 Angajarea personalului în serviciul „SERVICIUL APA CANAL” se face prin concurs sau examen în condiţiile reglementărilor din domeniu, de către conducătorul serviciului „SERVICIUL APA CANAL” sau de împuternicitul consiliului local al comunei UNGURIU(împuternicire dată până la numirea conducătorului serviciului „SERVICIUL APA CANAL”) în limita posturilor din organigrama aprobată de către Consiliul Local al comunei UNGURIU.

Art.20 (1) Sarcinile „SERVICIULUI APĂ CANAL” (funcţionale şi de producţie) prevăzute în prezentul regulament constituie nivelul minim pe care acesta trebuie să le realizeze, urmând a îndeplini şi alte sarcini specifice;
(2) Stabilirea de atribuţii pentru muncitorii din cadrul „SERVICIULUI APĂ CANAL” nu absolvă conducerea „SERVICIULUI APĂ CANAL”  de răspunderea pe care o are pentru bunul mers al activităţii , pentru utilizarea cât mai completă a capacităţilor de producţie, a forţei de muncă şi pentru reducerea continuă a cheltuielilor de producţie.

Art.21 Finanţarea serviciului public de alimentare cu apă şi de canalizare se va face în conformitate cu prevederile din Legea 51/2006 a serviciilor comunitare de utilităţi publice, republicată, cu modificările şi completările ulterioare, cu Legea 241/2006 a serviciului de alimentare cu apă şi de canalizare,republicată, cu Legea 273/2006 privind finanţele publice locale, cu modificările şi completarile ulterioare, precum şi în conformitate cu hotărârea Consiliului local al comunei UNGURIU de dare în administrare a serviciului de alimentare cu apă şi de canalizare.


Art. 22(1) „SERVICIUL APĂ CANAL” va întocmi anual bugetul de venituri şi cheltuieli, care va fi supus aprobării Consiliului local UNGURIU, în conformitate cu legislaţia în vigoare;


(2) Bugetul de venituri şi cheltuieli al Serviciului Apă Canal, este format din:

a) venituri proprii obţinute din contravaloarea serviciilor furnizate către utilizatori/persoane fizice şi persoane juridice, în baza contractelor încheiate cu acestea;

b) alte surse prevăzute de Cap.V din Legea nr.273/2006 a finanţelor publice locale, cu modificările şi completările ulterioare de Legea 51/2006 a serviciilor comunitare de utilităţi publice, republicată, cu modificările şi completările ulterioare, de Legea 241/2006 a serviciului de alimentare cu apă şi de canalizare,republicată cu modificările şi completările ulterioare;
c) alte surse

(3) SERVICIUL APĂ CANAL poate beneficia de fonduri constituite din alte surse. Subvenţiile/ajutoarele se acordă pentru activităţile stabilite la nivel naţional şi vor putea fi utilizate numai în scopurile pentru care au fost acordate, in conditiile legii.
Art. 23 Relaţiile comerciale ale serviciului „SERVICIUL APA CANAL”cu utilizatorii serviciului public de alimentare cu apă şi de canalizare şi ai serviciului public de salubrizare se vor desfăşura în conformitate cu prevederile din Legea 51/2006 a serviciilor comunitare de utilităţi publice, republicată, cu modificările şi completările ulterioare, de Legea 241/2006 a serviciului de alimentare cu apă şi de canalizare,republicată cu modificările şi completările ulterioare, a hotărârii de dare în administrare adoptată de Consiliul local al comunei precum şi a altor hotărâri ale consiliului local ale comunei UNGURIU.

Art. 24 Preţurile/tarifele pentru serviciul public de alimentare cu apă şi de canalizare vor fi elaborate în conformitate cu prevederile Normelor metodologice de stabilire ajustare sau modificare a tarifelor pentru activităţile specifice serviciului de alimentare cu apă a localităţilor, aprobat prin Ordinul Preşedintelui A.N.R.S.C. nr. 65/2007, avizate de A.N.R.S.C.  şi aprobate  prin hotărâre de către Consiliul local UNGURIU şi conform cu Ordinele 230 / 30.03.2022 al președintelui Autorității Naționale de Reglementare pentru Serviciile Comunitare de Utilități Publice privind aprobarea Metodologiei de ajustare tarifară a prețurilor/tarifelor pentru serviciile publice de alimentare cu apă și de canalizare, pe baza strategiei de tarifare aferente planului de afaceri si Ordinul 231/ 30.03.2022 al președintelui Autorității Naționale de Reglementare pentru Serviciile Comunitare de Utilități Publice privind aprobarea Metodologiei de evaluare a modului de implementare a strategiilor de tarifare elaborate în conformitate cu Metodologia de analiză cost-beneficiu pentru investițiile în infrastructura de apă, aprobată prin Hotărârea Guvernului nr. 677/2017.

Art.25 „SERVICIUL APĂ CANAL” poate fi desfiinţat, restructurat, organizat, reorganizat prin hotărâri ale Consiliului local al comunei UNGURIU, respectând legislaţia în vigoare.
Capitolul V

Atribuţiile generale ale „SERVICIULUI APĂ CANAL”
Art.26 – În domeniul alimentării cu apă şi canalizării, prin capabilităţi proprii sau prin colaborarea cu terţi, asigură şi răspunde de :

a) exploatarea sistemului de alimentare apă şi de canalizare respectiv realizarea totalităţii activităţilor de utilitate publică şi de interes economic şi social general efectuate în scopul captării, tratării, transportului, înmagazinării şi distribuirii apei potabile sau industriale tuturor utilizatorilor de pe teritoriul unei localităţi, respectiv pentru colectarea, transportul, epurarea şi evacuarea apelor uzate, a apelor meteorice şi a apelor de suprafaţă provenite din intravilanul acesteia, în scopul satisfacerii cantitative şi calitative a cerinţelor populaţiei şi agenţilor economici ;

b) preluarea apei din subteran, precum şi evacuarea apelor uzate prin adaptarea unor soluţii tehnico-economice optime de folosire a resurselor locale şi a traseelor celor mai scurte;

c) supravegherea în condiţiile stabilite de lege a potabilităţii apei şi a calităţii apei ieşite din staţiile de epurare, precum şi a zonelor de protecţie pentru captările, instalaţiile de tratare, rezervoarele, staţiile de pompare şi de alimentare cu apă şi staţii de epurare;

d) dezvoltarea, extinderea, reţelelor de distribuţie a apei potabile şi de canalizare; 

e) montează apometrele necesare măsurării debitelor de apă vândute consumatorilor; 

f) realizarea şi exploatarea instalaţiilor şi reţelelor de colectare, transport, epurare şi evacuare a apelor uzate şi pluviale;

g) alimentarea cu apă potabilă a populaţiei cu prioritate faţă de orice alte folosinţe de apă;

h) exploatarea, întreţinerea şi menţinerea instalaţiilor şi a întregului  sistem de alimentare cu apă şi de canalizare în stare permanentă de funcţionare; 

i) controlul reţelelor de canalizare şi cele de distribuţie, aducţiune a apei privind înlăturarea pierderilor din reţelele de distribuţie, depistarea şi sancţionarea utizatorilor  şi eliminarea risipei de apă până la consumatori ;

j) urmărirea îndeplinirii integrale a sarcinilor de serviciu ce revin agenţilor economici privind asigurarea cu apă industrială din surse proprii; 

k) controlul permanent asupra modului în care agenţii economici racordaţi/branşaţi la reţelele publice de alimentare cu apă potabilă şi industrială şi de canalizare, îndeplinesc sarcinile ce le revin cu privire la folosirea raţională a apei preluate , înlocuirea în procesul de producţie a apei potabile cu apă industrială ;

l) urmărirea permanentă a modului în care unităţile care au surse proprii de apă, le menţin în stare de funcţionare;

m) asigură şi răspunde şi de alte probleme privitoare la alimentarea cu apă şi canalizare;

n) elaborarea portofoliilor, strategiilor, documentaţiilor tehnice privind atragerea de fonduri pentru ridicarea nivelului calitativ şi cantitativ a sistemului de alimentare cu apă şi de canalizare;
o) încheie, în calitate de operator al serviciului de alimentare cu apă şi de canalizare, cu utilizatorii contractele de furnizare/prestare a serviciului de alimentare cu apă şi de canalizare;

p) încasează de la utilizatori, contravaloarea furnizării/prestării serviciului de alimentare cu apă şi de canalizare;
q) alte sarcini primite de la primarul comunei şi de la consiliul local al comunei UNGURIU, în limita atribuţiilor legale. 
Art.27 În domeniul prestarii servicii pentru terti, prin capabilităţi proprii sau prin terţi, asigură interventii la retea distributie apa potabila şi reţeaua de canalizare –  se asigură pe bază de contract şi comandă astfel:

a) executarea de bransamente/racorduri de  apă şi canal ;

b) intervenţii avarii şi planificate în sistemul distribuţie alimentare cu apă şi de canalizare ;

c) lucrări reparaţii instalaţii apă şi canalizare ;

d) lucrări noi de alimentare cu apă şi canalizare pentru terţi ;

e) lucrări de reparatii capitale la reteaua distributie apa potabilă/industrială şi cea de canalizare;

f) lucrări de extinderi retele de apa potabilă/industrială şi de canalizare etc.
g) alte sarcini primite de la primarul comunei şi de la consiliul local al comunei UNGURIU, în limita atribuţiilor legale.
Art.28 Responsabilitati  privind  activitatea de protectia  mediului. Prin capabilităţi proprii sau prin terţi: 

a) urmăreşte ca toate autorizaţiile privind mediul necesare funţionării serviciului de alimentare cu apă şi de canalizare sa fie în termen; 
b) aplică legilaţia în vigoare privind protectia mediului în domeniul serviciului de alimentare cu apă şi de canalizare;

c) aduce la cunostinta autoritatilor competente schimbarile survenite in exploatarea serviciului şi sistemului de alimentare cu apă şi de canalizare  privind problematica protejarii mediului;
d) propune sanctiuni si masuri pentru abaterilor constatate în domeniul protecţiei mediului pentru serviciul de alimentare cu apă şi de canalizare;
Art.29 Responsabilitati privind licentele, autorizatiile serviciului. Prin capabilităţi proprii sau prin terţi:
a) face demersurile necesare privind autorizarea, avizarea serviciului din punct de vedere al protectiei muncii, prevenirii si stingerii incendiilor, sanitar, al protectiei mediului, gospodaririi apelor, ISCIR, a serviciului.

b) face demersurile necesare obţinerii avizelor de preţ/tarif a licentei eliberată de  ANRSC pentru serviciul de alimentare cu apă şi de canalizare al localităţii UNGURIU. 
Art.30 Eliberarea de avize, adeverinte. 

Conform procedurilor de lucru aprobate de conducerea comunei, „SERVICIULUI APĂ CANAL” poate elibera adeverinte, avize catre populatie si agenti economici.

Art.31 Raportari statistice, ANRSC, mediu, etc.
Conform cerintelor specificate de legislatia in vigoare şi procedurilor de lucru aprobate, colaborează la elaborarea şi trimiterea la termenele solicitate raportarile statistice solicitate de Directia de Statistica, ANRSC, AG DE MEDIU, Apele Romane, ITM , etc

Art.32 Activitatea de întreţinere şi reparaţii

Prin capabilităţi proprii sau prin terţi:

a) răspunde de menţinerea în funcţiune la parametrii tehnici proiectaţi, a utilajelor şi instalaţiilor tehnologice din dotarea serviciului;

b) elaborează graficul de opriri pentru revizii la utilajele şi instalaţiile tehnologice care determină întreruperea producţiei şi le supune aprobării conducerii serviciului;

c) urmăreşte şi răspunde împreună cu celelalte compartimente, de exploatarea construcţiilor în conformitate cu prevederile de proiecte, din caietul de sarcini şi din normele de întreţinere şi reparaţii urmărind să nu se efectueze nici o modificare fără aprobările prevăzute de lege;

d) asigură şi răspunde de executarea în atelierele proprii sau prin colaborare cu alte unităţi specializate a lucrărilor de revizii şi reparaţii la maşinile, utilajele şi instalaţiile mecanico-energetice şi de automatizare din dotarea serviciului;

e) răspunde de întreţinerea corespunzătoare a instalaţiilor mecanice, energetice şi de automatizări exploatate direct şi controlează modul în care se realizează întreţinerea instalaţiilor;

f) urmăreşte şi asigură întreţinerea şi repararea aparaturii de măsură şi control din unitate în vederea păstrării preciziei şi uniformităţii în măsurare;
g) ia măsuri pentru prelungirea duratei de serviciu a fondurilor fixe, iar când acestea nu mai pot fi folosite în cadrul unităţii le comunică organului ierarhic superior în vederea transferului; pentru fondurile fixe care nu-şi mai găsesc utilizare în economia naţională întocmeşte formele legale de scoatere din funcţiune şi după aprobare procedează la recuperarea pieselor şi subansamblelor provenite prin desmembrare;

h) aplică normativele tehnice privind repararea mijloacelor fixe;

i) asigură recepţia maşinilor, utilajelor şi instalaţiilor din punct de vedere al realizării condiţiilor de siguranţă în funcţionare, pe baza documentaţiilor tehnice ale acestora;

j) elaborează programe anuale şi operative de întreţinere şi reparaţii, răspunde de respectarea cu stricteţe a acestora;

k) stabileşte lucrările din programul anual de reparaţii care urmează să fie executate prin unităţi specializate;

l) asigură încheierea contractelor cu agenţii economici de reparaţii specializate şi asigură predarea către executanţi a fondurilor fixe conform contractelor;

m) asigură dotarea sectoarelor cu scule, dispozitive şi maşini de transport şi ridicat;

n) analizează operativ accidentele tehnice apărute la utilaje iar prin capabilităţi proprii sau prin intermediul terţilor, stabileşte cauzele, efectele acestora şi răspunderile; ia măsuri operative pentru repunerea în funcţiune şi prevenirea avariilor; 

o) colaborează cu alte unităţi la eliminarea unor accidente tehnice la maşini , utilaje şi instalaţii şi repunerea în funcţiune în cel mai scurt timp a acestora;

p) răspunde de aplicarea strictă a dispoziţiilor legale privind instalaţiile sub presiune şi a mijloacelor de ridicat; ia măsuri pentru eliminarea deficienţelor constatate;

q) întocmeşte şi ţine la zi documentele de evidenţă a maşinilor, utilajelor şi instalaţiilor, precum şi documentele specifice activităţii de întreţinere şi reparaţii.

Art.33 Activitatea privind asigurarea pieselor de schimb

Prin capabilităţi proprii sau prin terţi:

a) stabileşte necesarul anual de piese de schimb pentru lucrările de întreţinere şi reparaţii proprii şi îl transmite compartimentului de aprovizionare;

b) stabileşte piesele de schimb ce pot fi recondiţionate în condiţii de eficienţă economică şi siguranţă în funcţionare şi asigură recondiţionarea lor;

c) stabileşte codurile (reperele) pentru piesele de schimb ce urmează a se aproviziona pe bază de comandă;

d) urmăreşte sistematic comportarea în exploatare a principalelor piese de schimb utilizate la lucrările de întreţinere şi reparaţii proprii şi pe baza concluziilor desprinse ia măsuri de îmbunătăţire a modului de exploatare a maşinilor, utilajelor şi a instalaţiilor.

Art.34 Activitaţile privind inventarierea, casarea mijloacelor fixe, a obiectelor de inventar
Prin capabilităţi proprii sau prin terţi:

a) face propuneri de casare si intocmeste documentele  necesare pentru utilajele/autovehicolele/ mijloacele aflate în dotarea „SERVICIULUI APĂ CANAL” si care au indeplinit norma de casare;

b) face propuneri de dotare cu noi mijloace fixe ale „SERVICIULUI APĂ CANAL” si face justificarile necesare in acest sens; comunică mijloacele fixe disponibile prin lipsă front lucru sau reduceri de activităţi;

c) întocmeste situatiile si darile de seama statistice solicitate de forurile in drept.
Art.35 Activităţile specifice pentru asigurarea cu materii prime, materiale şi combustibil
Prin capabilităţi proprii sau prin terţi:

a) identifică, evaluază si selectaeză potentialii furnizori;
b) identifica furnizorii de materiale, materii prime necesare;  

c) evalueaza  furnizorii cu cel mai convenabil preţ, având în vedere şi celelalte condiţii de aprovizionare (distanţă, calitate, condiţii de plată etc ), completeaza chestionarul pentru evaluarea acestora;

d) colaborează la întocmirea documetelor justificative privind evaluarea furnizorilor conform cerintelor specificate in instructiunile  de lucru aplicabile;
e) solicita acestora oferte de pret pentru produsele ce pot fi furnizate;
f) colaborează pentru contractarea materialelor ce nu se asigură pe bază de repartiţii, în care scop emite comenzi la furnizori pentru încheierea cu aceştia a contractelor de livrare;

g) participă la soluţionarea neînţelegerilor precontractuale cu furnizorii şi sesizează organul ierarhic superior în termen legal, asupra obiecţiunilor nesoluţionate;

h) primeşte şi transmite comenzi de materiale cu specificaţii, contracte; 

i) asigură şi răspunde de aprovizionarea cu materii prime, materiale, semifabricate, piese de schimb, carburanţi şi lubrifianţi, în vederea realizării ritmice a programelor de producţie, în care scop elaboreaza calcule de fundamentare a necesarului de aprovizionare;  
j) îmbunătăţeşte şi corelează necesarul de aprovizionat cu programele de producţie şi de prestări servicii, având în vedere şi indicatorii aprobaţi pe linie de costuri şi eficienţă economică ;

k) adaptează activităţile de aprovizionare în funcţie de modificările intervenite în programele de producţie şi de prestări de servicii ;

l) poate participa la soluţionarea neînţelegerilor precontractuale cu furnizorii şi sesizează organul ierarhic superior în termen legal, asupra obiecţiunilor nesoluţionate;

m) organizează şi participă la recepţia cantitativă şi calitativă a materiilor prime şi materialelor aprovizionate; face propuneri privind componenţa comisiilor de recepţie; ia măsuri pentru trimiterea de delegaţi la furnizori în vederea recepţiei produselor;

n) răspunde de gospodărirea judicioasă a materiilor prime, materialelor, combustibililor şi ambalajelor; pentru ambalajele în regim de restituire, ia măsuri pentru aducerea acestora în stare de funcţionare şi returnarea lor la producători sau furnizori;

o) expedierea si urmarirea comenzilor de aprovizionare pina la receptia finală: 

i. asistă la recepţia cantitativă şi calitativă a produselor livrate de către delegatul furnizorului şi în cazul diferenţelor cantitative, calitative a produselor degradate, cu ambalaje degradate, nesigilate, propune convocarea comisiei de recepţie a materialelor, participă la întocmirea procesului verbal de constatare , se semnează , se înregistrează şi se predă responsabilului ;

ii. anunţă furnizorul prin fax sau pe bază de telegramă despre diferenţele cantitative, diferenţele calitative şi înaintează totodată un exemplar din procesul verbal de constatare în termen legal;
iii. justifică cu documente legale avansurile de trezorerie în termen legal, respectând prevederile legislatiei in vigoare privind  operaţiunile de casă;

iv. justifică cu documente legale plăţile compensatorii ale produselor ;

v. execută şi alte sarcini la dispoziţia organelor de conducere.cu respectarea legilor şi regulamentelor în vigoare;
vi. coopereaza cu alte servicii si compartimente;

Art.36 Preţuri şi tarife

Prin capabilităţi proprii sau prin terţi:

a) răspunde de aplicarea întocmai a preţurilor, tarifelor şi taxelor legale;
b) urmăreşte şi analizează evoluţia preţurilor, tarifelor, taxelor şi acumulărilor cuprinse în ele la produse şi serviciile proprii şi prezintă conducerii propuneri de îmbunătăţire;
c) poate înainta primarului pentru a fi supus dezbaterii şi aprobării consiliului local al comunei UNGURIU, planul de investiţii pentru sistemul public de alimentare cu apă şi de canalizare al comunei UNGURIU.
Art.37 Responsabilitati prevenirea si stingerea incendiilor
Prin capabilităţi proprii sau prin terţi: 

a) acţionează  pentru  înlălurarea  pe loc  a  neajunsurilor  constatate  în  respectarea normelor ;

b) aduce la cunoştinţă conducerii instituţiei situaţiile deosebite şi propune măsuri pentru soluţionarea lor;                           

c) verifică modul  de întreţinere şi funcţionare a maşinilor, instalaţiilor, utilajelor, aparatelor, dispozitivelor, stingătoarelor şi celorlalte mijloace de prevenire şi stingere a incendiilor existente în dotarea SERVICIUL APĂ CANAL, precum şi cunoaşterea modului de folosire a acestora de către personalul desemnat;

d) întocmeşte, în proiect,  planul de apărare împotriva  incendiilor şi îl supune spre aprobare conducerii unităţii. Completarea şi actualizarea se face după fiecare control de prevenire executat de unitate ;

e) verifică, potrivit sarcinilor primite de la conducerea unităţii, respectarea normelor de prevenire şi stingere a incendiilor şi îndeplinirea măsurilor stabilite pentru asigurarea securităţii împotriva incendiilor în zilele de sărbătoare sau repaus;

f) verifică cu prioritate, instalaţiile cu foc continuu sau cu grad ridicat de pericol în exploatare existente în unitate, îndeosebi în punctele vulnerabile la incendii;

g) participă la acţiunile de stingere a incendiilor izbucnite în unitate şi la înlăturarea urmărilor avariilor, exploziilor, accidentelor tehnice şi calamităţilor naturale, la stabilirea măsurilor de securitate PSI ce trebuie luate pentru repunerea în funcţiune în cel mai scurt timp şi în regim normal de funcţionare a instalaţiilor şi celorlalte evenimente produse, la întocmirea fişei de incendiu;
h) aduce la îndeplinire şi alte sarcini încredinţate de autorităţile administraţiei publice locale.

Art. 38 Activităţi privind intretinerea si reparatia mijoacelor transport auto
Prin capabilităţi proprii sau prin intermediul terţilor: 

a) întocmeste planul de mentenanta (RT,RC,RK ) auto si utilaje anual pe tipuri de auto şi utilaje, in functie de km, orele de functionare;
b) întocmeste documentatiile de plecare si sosire din RK  a mijloacelor auto si transport;
c) întocmeste si tine evidenta la zi a tuturor autovehiculelor si utilajelor din dotarea societatii prin dosare individuale, livretul fiecarui utilaj;
d) detine cartile tehnice a tuturor  mijloacelor din dotare;
e) face propuneri de modificari substantiale la mijloacele auto si se ingrijeste de obtinerea aprobarilor necesare si de modificare  a taloanelor de inscriere in circulatie si evidentele contabile;
f) întocmeste necesarul de piese de schimb auto pentru toate mijloacele auto si utilaje din dotare;
g) face propuneri de constituire a comisiilor de constatare tehnica, comisii de receptie a mijloacelor auto si utilaje noi, comisia de casare – de clasare a bunurilor si mijloacelor;
h) verifica incadrarea in normele de consum a parcului auto, face analiza lunara a consumurilor  si propune masuri;
i) fundamenteaza necesarul de carburanti si lubrefianti pe baza normelor de consum, coeficientii de utilizare a parcului auto si volumul de productie planificat; 

j) urmareste utilizarea rationala a parcului auto- utilaje si se ingrijeste de intretinerea si repararea acestuia; 

k) stabileste necesarul mijloacelor auto si utilajelor de inchiriat  de la alte terţi; 
l) întocmeste situatiile si darile de seama statistice solicitate de forurile in drept; 

m) întocmeste notele de constatare  tehnica la defectiunile  mijloacelor auto si de transport; 

n) acorda asistenta tehnica de specialitate echipelor de reparatii, interventii la unele defectiuni  de complexitate mai mare; 

o) face propuneri de comenzi pentru reparatii prin terţi a mijloacelor auto si utilajelor. 

Art. 39 Activitatea privind asigurarea pentru mijloacele de transport auto: licente, asigurari, inmatriculari, radieri

Prin capabilităţi proprii sau prin intermediul terţilor:

a) urmăreşte şi programează autovehiculele SERVICIULUI APĂ CANAL pentru efectuarea inspecţiilor tehnice; 

b) face propuneri pentru obtinerea de atestate pentru şoferii şi lucrătorii
SERVICIULUI APĂ CANAL care potrivit legii sunt obligaţi să deţină acest atestat; 

c) urmareşte şi controlează activitatea de transport mărfuri generale, periculoase acolo unde este cazul; 

d) răspunde de înmatricularea, radierea şi asigurarea auto a autovehiculelor din cadrul „SERVICIULUI APĂ CANAL”; 

e) urmareste si verifica licentele de transport pentru marfuri generale, periculoase  si persoane din cadrul serviciului;  

f) întocmeste situatiile si darile de seama statistice solicitate de forurile in drept. 

Capitolul VI
Responsabilităţi, drepturi şi obligaţii ale „SERVICIULUI APĂ CANAL” ca operator al serviciului de alimentare cu apă şi de canalizare
Art.40 (1) Funcţionarea sistemului de alimentare cu apã şi de canalizare trebuie sã fie continuã, „SERVICIULUI APĂ CANAL” rãspunzând pentru neîndeplinirea serviciului, în conformitate cu clauzele contractuale sau condiţiile de menţinere a licenţei.

(2) În cazul lipsei de debit ca urmare a reducerii debitelor de apã ale sursei în caz de secetã sau îngheţ, distribuţia apei se va face dupã un program propus de „SERVICIULUI APĂ CANAL” şi aprobat de autoritatea administraţiei publice locale, program ce va fi adus la cunoştinţa utilizatorilor în timp util, prin mijloace adecvate(mass-media, afişare la utilizator).
Art.41 (1) Pentru intervenţia rapidã în caz de necesitate „SERVICIUL APĂ CANAL” va face marcaje şi inscripţii pe clãdirile de locuit, alte clãdiri din apropiere, împrejmuiri, care vor indica prezenţa cãminelor de vane şi a hidranţilor de incendiu.
(2) Este interzisã blocarea accesului la cãminele şi hidranţii reţelei pentru care s-au executat marcajele şi inscripţiile menţionate la alin. (1).
Art.42 În vederea realizãrii obiectivelor şi sarcinilor ce-i revin în domeniul serviciului de alimentare cu apă şi de canalizare ale localităţii „SERVICIUL APĂ CANAL” trebuie să asigure:
a) producerea, transportul, înmagazinarea şi distribuţia apei potabile, respectiv preluarea, canalizarea, epurarea şi evacuarea apelor uzate;

b) exploatarea sistemelor de alimentare cu apă, respectiv a sistemelor de canalizare în condiţii de siguranţă şi eficienţă tehnico-economică, cu respectarea tehnologiilor şi a instrucţiunilor tehnice de exploatare;

c) instituirea, supravegherea şi întreţinerea, corespunzător dispoziţiilor legale, a zonelor de protecţie sanitară, a construcţiilor şi instalaţiilor specifice sistemelor de alimentare cu apă potabilă, de canalizare şi de epurare a apelor uzate;

d) monitorizarea strictă a calităţii apei potabile distribuite prin intermediul sistemelor de alimentare cu apă, în concordanţă cu normele igienico-sanitare în vigoare;

e) captarea apei brute, respectiv descărcarea apelor uzate orăşeneşti în receptorii naturali, numai cu respectarea condiţiilor impuse prin acordurile, avizele şi autorizaţiile de mediu şi de gospodărire a apelor;

f) întreţinerea şi menţinerea în stare de permanentă funcţionare a sistemelor de alimentare cu apă şi de canalizare;

g) contorizarea cantităţilor de apă produse, distribuite şi, respectiv, facturate;

h) creşterea eficienţei şi a randamentului sistemelor în scopul reducerii tarifelor, prin eliminarea pierderilor în sistem, reducerea costurilor de producţie, a consumurilor specifice de materii prime, combustibili şi energie electrică şi prin reechiparea, reutilarea şi retehnologizarea acestora;

 i) limitarea cantităţilor de apă potabilă distribuită prin reţelele publice, utilizată în procesele industriale, şi diminuarea consumurilor specifice prin recircularea, refolosirea şi reutilizarea acesteia.
 j) refacerea locului unde a intervenit pentru reparaţii sau execuţia unei lucrãri noi, la un nivel calitativ corespunzãtor, în termen de maximum 30 zile calendaristice de la terminarea lucrãrii, ţinând cont de condiţiile meteorologice care nu trebuie sã afecteze calitatea acesteia. Imediat dupã remedierea unei avarii care a afectat pavajul în zona de intervenţie, SERVICIUL APĂ CANAL va lua toate mãsurile pentru asigurarea unor pavaje provizorii, care sã asigure reluarea circulaţiei pe porţiunile afectate, iar aducerea pavajului la forma şi calitatea iniţialã se va finaliza în aceleaşi condiţii. Pe toatã perioada desfãşurãrii intervenţiilor şi pânã la finalizarea pavajului definitiv, SERVICIUL APĂ CANAL va asigura semnalizarea corespunzãtoare atât din punct de vedere al execuţiei, cât şi din punct de vedere al siguranţei circulaţiei.

       Art.43 (1) Pe toatã durata existenţei sistemului de alimentare cu apã şi de canalizare, pentru executarea lucrãrilor necesare întreţinerii şi exploatãrii sistemului respectiv, „SERVICIULUI APĂ CANAL” are drept de servitute asupra proprietãţilor afectate de sistemul de alimentare cu apã, realizându-se cu titlu gratuit pe toatã durata existenţei acestuia.

(2) Dacã cu ocazia intervenţiilor pentru retehnologizãri, reparaţii, revizii, avarii se produc pagube proprietarilor din vecinãtatea sistemului de alimentare cu apã şi de canalizare, „SERVICIULUI APĂ CANAL” are obligaţia sã le plãteascã acestora despãgubiri, în condiţiile legii. Proprietarul terenului afectat de exercitarea dreptului de servitute va fi despãgubit pentru prejudiciile cauzate. Cuantumul despãgubirii se stabileşte prin acordul pãrţilor sau, în cazul în care pãrţile nu se înţeleg, prin hotãrâre judecãtoreascã.
    (3) „SERVICIUL APĂ CANAL” are obligaţia sã ţinã evidenţe distincte pentru fiecare activitate, având contabilitate distinctă pentru fiecare tip de serviciu, astfel încât activităţile sale să fie uşor de evaluat, monitorizat şi controlat. 
Art.44 „SERVICIUL APĂ CANAL” are dreptul:
a) să oprească temporar furnizarea apei sau prestarea serviciului de canalizare, fără înştiinţarea prealabilă a utilizatorilor şi fără să îşi asume răspunderea faţă de aceştia, în cazul unor avarii grave a căror remediere nu suferă amânare, care pot produce pagube importante, accidente sau explozii, defecţiuni ale instalaţiilor interioare ale utilizatorului sau care afectează buna funcţionare a sistemului de alimentare cu apă şi/sau de canalizare. În astfel de cazuri, SERVICIUL APĂ CANAL are obligaţia de a anunţa utilizatorii imediat de situaţia apărută prin toate mijloacele ce le are la dispoziţie;

b) să restricţioneze alimentarea cu apă a tuturor utilizatorilor, pe o anumită perioadă, cu înştiinţarea prealabilă, în cazul în care apar restricţionări justificate la sursa de apă sau la racordarea şi punerea în funcţiune a unor noi capacităţi din cadrul sistemului de alimentare cu apă sau de canalizare ori a unor lucrări de întreţinere planificate. Aceste restricţionări se pot face cu aprobarea autorităţilor administraţiei publice locale, cu excepţia cazurilor de forţă majoră;

c) să încaseze contravaloarea serviciilor furnizate şi să aplice penalităţile legale;

d) să solicite ajustarea periodică a preţului/tarifului, în raport cu modificările intervenite în costuri;

e) să întrerupă sau să sisteze furnizarea/prestarea serviciului de alimentare cu apă, în condiţiile legii, cu notificare prealabilă, la utilizatorii care nu şi-au achitat facturile pe o perioadă mai mare de 30 de zile calendaristice de la data expirării termenului de plată a facturii sau care nu respectă clauzele contractuale. Aceleaşi măsuri, inclusiv desfiinţarea branşamentelor/racordurilor, se pot lua faţă de utilizatorii clandestini, dacă aceştia nu au îndeplinit condiţiile impuse de SERVICIUL APĂ CANAL pentru intrarea în legalitate.

f) să solicite modificarea preţurilor, în condiţiile legii, dacă a intervenit o schimbare semnificativă a echilibrului contractual sau în structura costurilor;
g) să solicite recuperarea debitelor în instanţă.

h) să solicite modificarea preţurilor/tarifelor, în condiţiile legii, dacă a intervenit o schimbare semnificativă a echilibrului contractual sau în structura costurilor;

i) să aibă exclusivitatea prestării serviciului de alimentare cu apă şi de canalizare pentru toţi utilizatorii din raza unităţii administrativ-teritoriale a comunei UNGURIU pentru care are hotărâre de dare în administrare
Art.45 „SERVICIUL APĂ CANAL” are obligaţia:
a) să respecte angajamentele asumate prin contractele de furnizare/prestare a serviciilor de apă şi de canalizare;

b) să respecte prevederile regulamentului propriu serviciului de alimentare cu apă şi de canalizare al comunei UNGURIU;

c) să ia măsurile necesare pentru remedierea operativă a defecţiunilor apărute la instalaţiile sale, precum şi de înlăturare a consecinţelor şi pagubelor rezultate;

d) să presteze serviciul de alimentare cu apă şi de canalizare la toţi utilizatorii cu care a încheiat contracte de furnizare/prestare şi utilizare a serviciilor;

e) să servească toţi utilizatorii din aria de acoperire pentru care a fost licenţiat;

f) să respecte indicatorii de performanţă aprobaţi de autorităţile administraţiei publice locale ale comunei UNGURIU;

g) să furnizeze date despre prestarea serviciului autorităţilor administraţiei publice locale, precum şi A.N.R.S.C., conform programelor stabilite de acestea;

h) să aplice metode performante de management care să conducă la reducerea costurilor de operare;

i) să furnizeze apă potabilă şi industrială la parametrii de potabilitate impuşi de actele normative în vigoare, cu asigurarea valorilor debitelor şi a presiunii de serviciu, indiferent de poziţia utilizatorului în schema de funcţionare;

j) să asigure preluarea apelor uzate şi meteorice la sistemul de canalizare şi să verifice calitatea acestora;

k) să întreţină şi să verifice funcţionarea contoarelor de măsurare a cantităţilor de apă, în conformitate cu prescripţiile metrologice şi să utilizeze pentru sigilare numai sigilii cu serie unică de identificare pentru a preveni sigilarea neautorizată;

l) să emită factura pentru furnizarea/prestarea serviciului de alimentare cu apă şi de canalizare cel mai târziu până la data de 15 a lunii următoare celei în care prestaţia a fost efectuată;

m) să factureze cantităţile de apă furnizate şi serviciile de canalizare prestate la valorile măsurate prin intermediul contoarelor, aducând la cunoştinţa utilizatorului modificările de preţ/tarif;
n) să înregistreze toate reclamaţiile şi sesizările utilizatorilor, să le verifice şi să ia măsurile ce se impun, pentru rezolvarea acestora. La sesizările utilizatorilor SERVICIUL APĂ CANAL va răspunde în scris, în termen de maximum 30 de zile calendaristice de la înregistrarea acestora;

o) să echipeze cu contoare branşamentele utilizatorilor în punctul de delimitare al instalaţiilor în termenul stabilit de consiliul local al comunei UNGURIU în conformitate cu prevederile legale.
p) să asigure indeplinirea şi respectarea prevederilor legale din  Legea nr.190/ 2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

Art.46  (1) SERVICIUL APĂ CANAL ca şi operator de servicii din sistemul de alimentare cu apă şi de canalizare nu răspunde pentru neîndeplinirea serviciului în următoarele cazuri de forţă majoră:

a) Evenimente naturale incontrolabile ( cutremur, erupţia unui vulcan, furtună, inundaţie, incendiu, orice alte catastrofă naturală,etc.)

b) Evenimente sociale (război, atentat terorist, lovitură de stat, greve, instituirea stării de urgenţă, orice alte evenimente sociale asimilate forţei majore, etc);

c) Evenimente de natură medicală, sănătate publică, siguranţa alimentelor şi sanitar veterinare [exemplu:interdicţie de circulaţie (cazuri de gripă aviară, Boala limbii albastre, Pesta porcină africană,etc),etc];
d)Orice alte cazuri asimilate forţei majore în conformitate cu legislaţia în vigoare.
(2) Serviciul „SERVICIUL APA CANAL” ca şi operator de servicii din sistemul de alimentare cu apă şi de canalizare nu răspunde pentru neîndeplinirea serviciilor, în cazurile de forţă majoră, precum şi în următoarele cazuri:

  a) ca urmare a lucrărilor de întreţinere, reparaţii, modernizări, extinderi, devieri, branşări noi, schimbări de contoare, dacă operatorul a anunţat utilizatorii despre eventualitatea opririi furnizării apei, specificând data şi intervalul de timp în care aceasta va fi oprită. Anunţul de oprire a furnizării apei, prin mass-media şi/sau afişare la utilizatori, după caz, în funcţie de numărul de utilizatori afectaţi trebuie făcut înainte, cu un număr de ore stabilit prin contract;

  b) în cazul ploilor torenţiale care duc la depăşirea capacităţii proiectate de preluare la canalizare a debitelor, situaţie în care operatorul va face dovada depăşirii capacităţii.

CAPITOLUL VII
Răspunderi şi sancţiuni
Art.47 (1) Încălcarea dispoziţiilor prezentului regulament atrage răspunderea disciplinară, civilă, contravenţională sau penală, după caz, a persoanelor vinovate şi se face în conformitate cu legislaţia în vigoare şi cu Regulamentul propriu al serviciului de alimentare cu apă şi de canalizare, aprobat prin hotărâri ale autorităţilor administraţiei publice locale.

(2) Încălcarea prevederilor prezentului Regulament poate duce la aplicarea prevederilor Legii 51/2006 privind serviciile comunitare de utilităţi publice, republicată cu modificările şi completările ulterioare şi ale Legii 241/2006 a serviciului de alimentare cu apă şi de canalizare, republicată cu modificările şi completările ulterioare,  referitoare la răspunderi şi sancţiuni. Acestea se completează cu  prevederile Ordonanţei Guvernului nr. 2/2001 privind regimul juridic al contravenţiilor aprobată cu completări şi modificări prin Legea nr. 180/2002, cu completările şi modificările ulterioare.
Art.48 Fapta săvârşită cu intenţie contra unei colectivităţi locale prin otrăvirea în masă, provocarea epidemiilor, infestarea surselor de apă, deteriorarea gravă sau distrugerea totală ori parţială a instalaţiilor, utilajelor, echipamentelor şi a dotărilor aferente sistemului de alimentare cu apă şi de canalizare este considerată act de terorism şi se pedepseşte potrivit legislaţiei în vigoare. 

Art. 49 (1) Constituie contravenţie şi se sancţionează cu amendă de la 500 lei la 1.000 lei următoarele fapte: 

a) refuzul utilizatorilor de a permite operatorului accesul la dispozitivele de măsurare-înregistrare, în scopul efectuării controlului, înregistrării consumurilor ori pentru executarea lucrărilor de întreţinere şi reparaţii; 

b) nerespectarea de către utilizatori a termenelor de achitare a contravalorii serviciilor furnizate/prestate, respectiv a termenelor pentru încheierea acţiunii de contorizare individuală la nivel de gospodărie; 

c) racordarea la sistemul de alimentare cu apă şi de canalizare fără acord de furnizare/preluare, respectiv aviz de branşare/racordare eliberat de „SERVICIUL APĂ CANAL”; 

d) utilizarea fără contract de furnizare/prestare a serviciului de alimentare cu apă şi de canalizare; 

e) modificarea neautorizată de către utilizatori a instalaţiilor, utilajelor, echipamentelor şi a dotărilor aferente sistemului de alimentare cu apă şi e canalizare; 

(2) Constituie contravenţie şi se sancţionează cu amendă de la 5.000 lei la 10.000 lei următoarele fapte: 

a) refuzul „SERVICIULUI APĂ CANAL” de a permite utilizatorilor accesul la dispozitivele de măsurare-înregistrare a consumurilor, când acestea sunt montate în instalaţia aflată în administrarea sa; 

b) întârzierea nejustificată a „SERVICIULUI APĂ CANAL” de a branşa/racorda noi utilizatori, precum şi impunerea unor soluţii de branşare/racordare inadecvate din punct de vedere tehnico-economic şi neconforme actelor normative în vigoare şi reglementărilor stabilite de autorităţile naţionale de reglementare competente; 

c) sistarea nejustificată a serviciului sau refuzul de a realimenta utilizatorii după achitarea la zi a debitelor restante. 

(3) Constituie contravenţie şi se sancţionează cu amendă de la 10.000 lei la 50.000 lei următoarele fapte: 

a) încălcarea de către „SERVICIUL APĂ CANAL” a prevederilor reglementărilor tehnice sau/şi comerciale, inclusiv a regulamentelor-cadru ale serviciului de alimentare cu apă şi de canalizare, stabilite de autorităţile de reglementare competente, nerespectarea condiţiilor asociate licenţelor precum şi nerespectarea indicatorilor de performanţă ai serviciului de alimentare cu apă
b) refuzul „SERVICIULUI APĂ CANAL” de a pune la dispoziţie autorităţii de reglementare competente datele şi/sau informaţiile solicitate sau furnizarea incorectă şi incompletă de date şi/sau informaţii necesare desfăşurării activităţii acestora; 

c) furnizarea serviciului de alimentare cu apă şi de canalizare, în afara parametrilor tehnici cantitativi şi/sau calitativi adoptaţi prin contractul de furnizare/prestare ori a celor stabiliţi prin norme tehnice şi/sau comerciale adoptate de autoritatea de reglementare competentă; 

d) nerespectarea de către „SERVICIUL APĂ CANAL” a termenelor-limită stabilite pentru încheierea acţiunii de contorizare la branşamentele utilizatorilor. 

(4) Constituie contravenţie şi se sancţionează cu amendă de la 30.000 lei la 50.000 lei următoarele fapte: 

a) refuzul „SERVICIULUI APĂ CANAL” de a se supune controlului şi de a permite verificările şi inspecţiile prevăzute prin reglementări sau dispuse de autoritatea de reglementare competentă, precum şi obstrucţionarea acesteia în îndeplinirea atribuţiilor sale; 

b) neaplicarea măsurilor stabilite cu ocazia activităţilor de control; 

c) furnizarea/prestarea serviciului de alimentare cu apă şi de canalizare  fără licenţă eliberată potrivit prevederilor prezentei legi sau cu licenţă a cărei valabilitate a expirat; 

d) furnizarea/prestarea serviciului de alimentare cu apă şi de canalizare fără hotărâre de dare în administrare.

e) practicarea unor preţuri şi/sau tarife neaprobate sau mai mari decât cele aprobate de către Consiliul Local UNGURIU, în baza metodologiilor stabilite de autorităţile de reglementare competente; 

f) aprobarea obiectivelor de investiţii aferente  infrastructurii tehnico-edilitare a serviciului de alimentare cu apă şi de canalizare fără respectarea documentaţiilor de urbanism, amenajarea teritoriului şi de protecţia mediului, adoptate potrivit legii; 

g) nerespectarea de către „SERVICIUL APĂ CANAL” a normelor privind protecţia igienei publice şi a sănătăţii populaţiei, a mediului de viaţă al populaţiei şi a mediului. 

(5) Consiliul local UNGURIU poate stabili, potrivit prevederilor Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, şi alte fapte decât cele prevăzute la alin. (1)–(4), care constituie contravenţii în domeniul serviciului de alimentare cu apă şi de canalizare. 

Art.  50(1) Constatarea contravenţiilor prevăzute de prezentul regulament şi aplicarea sancţiunilor se fac de către reprezentanţi împuterniciţi ai Primarului comunei UNGURIU. 

(2) În vederea constatării contravenţiilor prevăzute la art.49, reprezentanţii împuterniciţi prevăzuţi la alin. (1) au acces, dacă acest lucru se impune, în condiţiile legii, în clădiri, încăperi, la instalaţii şi în orice alt loc, unde au dreptul să verifice instalaţiile de utilizare, precum şi să execute măsurători şi determinări. Atât SERVICIUL APĂ CANAL cât şi utilizatorii sunt obligaţi să pună la dispoziţie reprezentanţilor împuterniciţi documentele cu privire la serviciu. 

(3) Organele de poliţie sunt obligate să acorde, la cerere, sprijin reprezentanţilor împuterniciţi. 

(4) Dispoziţiile referitoare la contravenţii, prevăzute la art.49 şi la alin. (1)–(3) ale prezentului articol, se completează cu prevederile Ordonanţei Guvernului nr. 2/2001, cu modificările şi completările ulterioare, precum şi cu prevederile referitoare la contravenţii din Legea nr.51/2006 republicată, cu modificările şi completările ulterioare, din Legea 241/2006 – Legea serviciului de alimentare cu apă şi de canalizare, republicată, cu modoficările şi completările ulterioare.

(5) Dispoziţiile referitoare la infracţiuni de Legea nr.51/2006 republicată, cu modificările şi completările ulterioare şi Legea 241/2006 – Legea serviciului de alimentare cu apă şi de canalizare, republicată, se vor aplica în conformitate cu prevederile legale.

CAPITOLUL VIII
Dispoziţii finale
Art.51 (1) „SERVICIUL APĂ CANAL” administrează bunurile încredinţate de Consiliul Local UNGURIU. 
(2) În cazul angajării contractuale sau delictuale ale „SERVICIULUI APĂ CANAL”, creditorii nu pot cere executarea silită asupra bunurilor proprietate publică aflate în administrarea acestuia, ele fiind inalienabile, indescriptibile şi insesizabile şi asupra lor nu se pot stabili garanţii neaflându-se în circuitul civil.
(3) Excedentele anuale rezultate din execuţia bugetelor „SERVICIULUI APĂ CANAL”, se reportează în anul următor cu aceeaşi destinaţie. Disponibilităţile provenite din fonduri externe nerambursabile sau din împrumuturi destinate cofinanţării acestora se administrează şi se utilizează potrivit acordurilor de finanţare încheiate 

Art.52 Reglementările din prezentul regulament se vor corela în permanenţă şi se vor întregi cu toate prevederile legale în materie, cu prevederile Regulamentului de ordine interioară, în măsura în care nu sunt incompatibile cu specificul de organizare şi funcţionare al serviciului public .


Art.53 Prezentul regulament de organizare şi funcţionare al „SERVICIULUI APĂ CANAL” intră în vigoare odată cu adoptarea hotărârii Consiliului local al comunei UNGURIU privitoare la acesta. 
